rejauldu/bengali-wikipedia huggingface dataset:
সুচিত্রা কৃষ্ণমূর্তি হলেন একজন ভারতীয় অভিনেত্রী, লেখিকা, চিত্রশিল্পী এবং গায়িকা।- -    কর্মজীবন  ১৯৮৭–৮৮ সালে স্কুলে পড়ার সময় সুচিত্রা চুনৌতি নামক টেলিভিশন ধারাবাহিকে অনিভয়ের মাধ্যমে তাঁর অভিনয় জীবনের শুরু করেছিলেন। তিনি পিনাটস: দ্য মিউজিকাল নামক বিখ্যাত কমিক স্ট্রিপ পিনাটস-এর উপর ভিত্তি করে একটি সংগীত প্রযোজনায় অভিনয় করেছেন; উক্ত মিউজিক ভিডিওতে তিনি লুসি নামক একটি চরিত্রে উপস্থিত হয়েছিলেন।  তিনি নব্বইয়ের দশকের গোড়ার দিকে পামোলিভ সাবান, ক্লিয়ারসিল, সানরাইজ কফি, লিমকা এবং কোলগেট টুথপেস্টের মতো পণ্যগুলোর বিজ্ঞাপনে হাজির হয়েছেন। ১৯৯৪ সালে তিনি বাণিজ্যিক এবং সমালোচকদের দ্বারা প্রশংসিত জনপ্রিয় চলচ্চিত্র কাভি হাঁ কাভি না-এ অভিনয়ের মাধ্যমে চলচ্চিত্র জগতে পা রেখেছিলেন; এই চলচ্চিত্রে তিনি শাহরুখ খানের সাথে অভিনয়ের সুযোগ পেয়েছিলেন। তিনি মালয়ালম তারকা জয়রামের বিপরীতে কিলুক্কাম্পেট্টি-তে অভিনয় করেছিলেন।  তিনি একই সাথে ১৯৯০-এর দশকের মাঝামাঝি থেকে ডোলে ডোলে, দাম তারা, আহা এবং জিন্দেগি নামে বেশ কয়েকটি পপ অ্যালবাম প্রকাশ করেছেন। এর মাধ্যমে সঙ্গীত জগতে তিনি পদার্পণ করেছিলেন। জিন্দেগি নামে অ্যালবামের মূল গানটির সুর করেছিলেন অ্যান্ড্রু লয়েড ওয়েবার এবং বাকি গানগুলোর সুর করেছেন হিমেশ রেশামিয়া।  বিবাহের পর তিনি বিনোদন জগৎ ছেড়ে দিয়েছিলেন। দশ বছর পর, তিনি অনিল কাপুরের বিপরীতে মাই ওয়াইফ'স মার্ডার (২০০৫) নামক চলচ্চিত্রে অভিনয়ের মাধ্যমে পুনরায় এই জীবনে ফিরে আসেন। অভিনয়শিল্পী হিসাবে এই চলচ্চিত্রটি সুচিত্রার জন্য একটি ভালো চলচ্চিত্র ছিল।  ২০১০ সালে রাম গোপাল বর্মা দ্বারা পরিচালিত ভারতীয় গণমাধ্যম সম্পর্কিত চলচ্চিত্র রান-এ অভিনয় করেছেন; যেখানে তিনি অমিতাভ বচ্চন, কন্নড় সুপারস্টার সুদীপ এবং রিতেশ দেশমুখের মতো চলচ্চিত্র অভিনেতাদের সাথে অভিনয়ের সুযোগ পেয়েছিলেন; তিনি উক্ত চলচ্চিত্রে নলিনী কাশ্যপ নামে একটি মিডিয়া কার্যনির্বাহীর চরিত্রে অভিনয় করেছিলেন।  সুচিত্রা ভারতীয় ধ্রুপদী সংগীতের গোয়ালিয়র ঘরানার একজন প্রশিক্ষিত ধ্রুপদী কণ্ঠশিল্পী। তিনি দশ বছরেরও বেশি সময় ধরে শিল্পের এই ধরনটিতে প্রশিক্ষণ নিয়েছিলেন।   ব্যক্তিগত জীবন  সুচিত্রা ১৯৭৫ সালের ২৭শে নভেম্বর তারিখে ভারতের মহারাষ্ট্রের মুম্বইয়ের একটি তেলুগুভাষী পরিবারে জন্মগ্রহণ করেছিলেন। তিনি মহারাষ্ট্রের মুম্বইয়ে তাঁর শৈশব অতিবাহিত করেছেন। তিনি চলচ্চিত্র নির্মাতা শেখর কাপুরের সাথে বিবাহ বন্ধনে আবদ্ধ হয়েছিলেন, কিন্তু এখন তাঁদের বিবাহ বিচ্ছেদ হয়ে গেছে। তাঁদের কাবেরী কাপুর নামে একটি মেয়ে রয়েছে। সুচিত্রা দাতব্য কাজে সক্রিয়ভাবে জড়িত এবং বেশ কয়েকটি এনজিওর সাথে মিলিত হয়ে কাজ করেন।   তথ্যসূত্র    বহিঃসংযোগ      Suchitra Krishnamoorthi Official Website  বিষয়শ্রেণী:জীবিত ব্যক্তি বিষয়শ্রেণী:২০শ শতাব্দীর ভারতীয় অভিনেত্রী বিষয়শ্রেণী:ভারতীয় চলচ্চিত্র অভিনেত্রী বিষয়শ্রেণী:মুম্বইয়ের অভিনেত্রী বিষয়শ্রেণী:হিন্দি চলচ্চিত্র অভিনেত্রী বিষয়শ্রেণী:১৯৭৫-এ জন্ম বিষয়শ্রেণী:২১শ শতাব্দীর ভারতীয় অভিনেত্রী বিষয়শ্রেণী:হিন্দি টেলিভিশন অভিনেত্রী বিষয়শ্রেণী:ভারতীয় টেলিভিশন অভিনেত্রী বিষয়শ্রেণী:তেলুগু ব্যক্তি বিষয়শ্রেণী:ভারতীয় গায়িকা বিষয়শ্রেণী:ভারতীয় পপ গায়িকা বিষয়শ্রেণী:ভারতীয় নেপথ্য গায়িকা বিষয়শ্রেণী:১৯৭৪-এ জন্ম বিষয়শ্রেণী:মুম্বইয়ের নারী মডেল বিষয়শ্রেণী:মালয়ালম চলচ্চিত্র অভিনেত্রী
সামান্থা লাভ (জন্ম: ৩০ আগস্ট, ১৯৬৯) একজন পুয়ের্তো রিকীয় টেলিভিশন ও রেডিও ব্যক্তিত্ব, শৈল্পিক অনুকরণকারী, অভিনেত্রী এবং ট্রান্সজেন্ডার অধিকার কর্মী। পুয়ের্তো রিকো থেকে মেক্সিকোর ভেরাক্রুজ পর্যন্ত তার রেডিও অনুষ্ঠান সম্প্রচারিত হয়।   জীবনী  লাভ ১৯৮৭ সাল থেকে ১৮ বছর বয়সে প্রদর্শনী ব্যবসায় জড়িত। তিনি বেশ কিছু বিতর্কে জড়িয়ে পড়েন। ২০১০ সালে তিনি তার সামাজিক যোগাযোগ মাধ্যম অ্যাকাউন্টে পুয়ের্তো রিকীয় গায়িকা আইভি কুইনের কথা উল্লেখ করে বলেন যে, লাভের মতে কুইন একজন পুরুষ এবং হিপ-হপ জুটি ক্যালে ১৩ -এর গায়িকা রেনে পেরেজের প্রতি কুইনের কিছু মন্তব্যের জন্য কুইনের সমালোচনা করেন।  লাভ তার সামাজিক যোগাযোগ মাধ্যমের অ্যাকাউন্টে বলেন, তিনি আগে পেদ্রো জুলিও সেরানোর বন্ধু ছিলেন। কিন্তু ২০১২ সালে তিনি সেরানো আর র‍্যাপ গায়িকা লিসা এমের সমালোচনা করেন। কারণ তারা একটি পুয়ের্তো রিকীয় রেস্তোরাঁয় একটা প্রতিবাদ কর্মসূচি করেন। যেখানে সেরানো ঘোষণা করেন যে, পুয়ের্তো রিকোর মানুষজন ভাবেন এলজিবিটি সম্প্রদায়ের মতামতই পেদ্রো জুলিও সেরানোর মতামত। কিন্তু এটা আসলে ঠিক নয়। আমার সেরানোর প্রতি কোনো রাগ, ঘৃণা বা কষ্ট নেই। কারণ আমি জানি, আমাদের বন্ধুত্ব আমি ভাঙিনি বরং ও-ই ভেঙেছে। তবে আমি তাকে ক্ষমা করে দিয়েছি এবং জীবনে সামনে এগিয়ে গেছি।”  পেদ্রো জারভিগনের "আল গ্রানো'র" মতো বেশ কয়েকটি পুয়ের্তো রিকীয় টেলিভিশন অনুষ্ঠানে তার সাক্ষাৎকার নেওয়া হয়, যেখানে তিনি পুয়ের্তো রিকীয় গায়িকা ইয়োলান্দিতা মঙ্গে এবং ওলগা ট্যাননের পাশাপাশি মেক্সিকীয় গায়িকা থালিয়ার (থালিয়ার "মারিয়া লা দেল ব্যারিও" চরিত্রায়নে) অনুকরণের অতীত এবং পিতা-পুত্র জুটি টমি মুনিজ ও রাফো মুনিজ, সিলভারিও পেরেজ, আন্তোনিও প্যান্টোজাস এবং অন্যান্যদের সাথে প্রযোজনায় কাজ করার বিষয়ে আলোচনা করেন।  ২০১৯ সালে তিনি আবার বিতর্কে জড়িয়ে পড়েন। তিনি পুয়ের্তো রিকীয় গণমাধ্যমে ঘোষণা করেন যে, খুন হওয়া সমকামী পুয়ের্তো রিকীয় হিপ-হপার কেভিন ফ্রেট আরেক পুয়ের্তো রিকীয় হিপ-হপার গায়িকা ওজুনার প্রতি ক্রাশ খান।   অভিনয়  কিছু টেলিভিশন স্কেচে লাভকে একজন কৌতুক অভিনেত্রী হিসেবেও দেখানো হয়, যার মধ্যে রয়েছে রেমন্ড অ্যারিয়েটার "রেমন্ড ওয়াই সাস অ্যামিগোস" অনুষ্ঠান, যেখানে তিনি নিজের একটি সংস্করণে অভিনয় করেন।   ব্যক্তিগত জীবন  লাভ নিউ ইয়র্ক শহরে স্থানান্তরিত হন।   আরও দেখুন    তথ্যসূত্র   বিষয়শ্রেণী:১৯৬৯-এ জন্ম বিষয়শ্রেণী:জীবিত ব্যক্তি
২০২৩ টোয়েন্টি২০ পূর্ব এশিয়া কাপ ছিল একটি টোয়েন্টি২০ আন্তর্জাতিক (টি২০আই) ক্রিকেট টুর্নামেন্ট যেটি ২০২৩ সালের মে মাসে চীনে অনুষ্ঠিত হয়। টুর্নামেন্টে স্বাগতিক চীনের সঙ্গে অংশগ্রহণ করে জাপান ও হংকং। ২০২২ এশীয় গেমসের জন্য নির্মিত পিংফেং ক্যাম্পাস ক্রিকেট মাঠে টুর্নামেন্টের ম্যাচসমূহ অনুষ্ঠিত হয়।  টুর্নামেন্টের ফাইনাল ম্যাচটি টাই হওয়ার পর সুপার ওভারে চীনকে পরাজিত করে বিজয়ী হয় হংকং।  দলীয় সদস্য  হুয়াং ঝুও (অধি.)  ইয়াং জিং (উই.)  চেন শিনউই  জিন শিউলি  ঝাং শাংশুয়ে  ঝাও রোংউই  ঝু মিংউয়ে  ঝ্যং লিলি  ৎজু মেই (উই.)  ৎসাই উয়েনউয়েন  লি জিয়াপিং  লিউ মেংতিং  শু চিয়েন  হান লিলি মাই ইয়ানাগিদা (অধি.)  আকারি কানো (সহ-অধি.) (উই.)  অহল্যা চন্দেল  আয়ুমি ফুজিকাওয়া  ইয়ুকিনো নাকায়ামা  এরিকা ওদা  এলেনা কুসুদা-নেয়ার্ন  কিয়ো ফুজিকাওয়া  কুরুমি ওতা  নোনোহা ইয়াসুমোতো  মিনামি ইয়োশিওকা (উই.)  সেইকা সুমি  হারুনা ইওয়াসাকি  হিনাসে গোতো চেন জিয়াইং (অধি.)  চেন জিয়ামিন  চেন শুশা  ঝাং গুয়েইশুয়েন (উই.)  ঝাং শাওইং (উই.)  ঝু আইইং  ডরোথিয়া চেন  দু চি শান  মরিয়ম বিবি  লাই ইংচি  লু শিইয়ান  শাও মেইহুই  শানজিন শাহজাদ (উই.)  হ্য চিয়েন-ই  রাউন্ড-রবিন পয়েন্ট তালিকা   ফাইনালে উত্তীর্ণ  সূচি  ফাইনাল  তথ্যসূত্র  বহিঃসংযোগ  ইএসপিএনক্রিকইনফোতে টুর্নামেন্টের প্রধান পাতা   বিষয়শ্রেণী:২০২৩-এ আন্তর্জাতিক ক্রিকেট প্রতিযোগিতা
সফিয়ান গানিয়োঁ (, ; জন্ম: ১২ এপ্রিল ১৯৯৯) হলেন একজন কানাডীয় পেশাদার ফ্রিস্টাইল স্কিয়ার। তিনি বিভিন্ন আন্তর্জাতিক প্রতিযোগিতায় ফ্রিস্টাইল স্কিইংয়ের মোগল বিভাগে কানাডার প্রতিনিধি হিসেবে প্রতিদ্বন্দ্বিতা করে থাকেন।  গানিয়োঁ কানাডার হয়ে ২০২২ শীতকালীন অলিম্পিকে অংশগ্রহণ করেছেন।  প্রারম্ভিক জীবন সফিয়ান গানিয়োঁ ১৯৯৯ সালের ১২ই এপ্রিল তারিখে কানাডার ব্রিটিশ কলম্বিয়ায় জন্মগ্রহণ করেছেন এবং সেখানেই তার শৈশব অতিবাহিত করেছেন।  খেলোয়াড়ি জীবন গানিয়োঁ কানাডার প্রতিনিধি হিসেবে ২০২২ শীতকালীন অলিম্পিকে শুধুমাত্র একটি প্রতিযোগিতায় অংশগ্রহণ করেছেন।  তিনি ফ্রিস্টাইল স্কিইংয়ে নারীদের মোগল প্রতিযোগিতায় অংশগ্রহণ করেছিলেন। প্রতিযোগিতাটির বাছাইপর্বে তিনি সর্বমোট ৭৫.৬৩ পয়েন্ট অর্জন করে প্রথম স্থান অধিকার করে চূড়ান্ত পর্বের জন্য উত্তীর্ণ হয়েছিলেন। চূড়ান্ত পর্বের প্রথম ধাপ অতিক্রম করতে সক্ষম হলেও দ্বিতীয় ধাপটি তিনি সম্পন্ন করতে পারেননি।  তথ্যসূত্র  বহিঃসংযোগ     বিষয়শ্রেণী:১৯৯৯-এ জন্ম বিষয়শ্রেণী:জীবিত ব্যক্তি বিষয়শ্রেণী:কানাডীয় নারী ফ্রিস্টাইল স্কিয়ার বিষয়শ্রেণী:কানাডার অলিম্পিক ফ্রিস্টাইল স্কিয়ার বিষয়শ্রেণী:২০২২ শীতকালীন অলিম্পিকের ফ্রিস্টাইল স্কিয়ার বিষয়শ্রেণী:২১শ শতাব্দীর কানাডীয় নারী ক্রীড়াবিদ
পারুল যাদব () একজন ভারতীয় টেলিভিশন এবং চলচ্চিত্র অভিনেত্রী ও মডেল যিনি প্রধানত বিভিন্ন টেলিভিশন অনুষ্ঠান এবং দক্ষিণ ভারতীয় ছবিতে অভিনয় করে থাকেন; বিশেষ করে কন্নটা ছবিতে। তার মডেলিং এর মাধ্যমে কর্মজীবন শুরু হলেও তিনি টেলিভিশন সিরিজ "ভাগ্যবিধাতা" অভিনয়ের মাধ্যমে অভিনেত্রী হিসেবে আত্মপ্রকাশ করেন। তিনি ২০১১ সালের কন্নাটা চলচ্চিত্র "গোবিন্দহা নমহে" অসাধারণ অভিনয়ের জন্য বিশেষ খ্যাতি অর্জন করেন। চলচ্চিত্রটি শ্রেষ্ঠ নারী অভিনেত্রীর  উদয় পুরস্কারের জন্য মনোনয়ন পান।Parul nominated for Best Actress award . The Times of India. (21 January 2013).  কর্মজীবন পারুল মুম্বাইয়ে মডেলিং এর মাধ্যমে তার প্রাথমিক কর্মজীবন শুরু করেন।  চলচ্চিত্রের তালিকা  বছর  চলচ্চিত্র  ভূমিকা  ভাষা  নোট২০০০  মেরি আঘোষ মে   হিন্দি  (পারুল চরিত্রে)২০০৪  ড্রিমস  চারু  তামিল ২০০৫  ত্রিত্থিয়াম  সান্দ্রা পুন্নোসে  মালায়ালম  পবিত্রা২০০৯  ব্লাক দালিয়া  লিন্ডা দিসুজা  মালায়ালম  পবিত্রা২০০৯  বুলেট     পবিত্রা  পবিত্রা২০১১  গোবিন্দা নমহে  মুমতাজ  কন্নড  সাইমা পুরস্কার - শ্রেষ্ঠ নারী আত্মপ্রকাশকারীমনোনয়ন – উদয়া পুরস্কার - শ্রেষ্ঠ নারী অভিনেত্রী অভিষেক২০১২  নন্দিশা  সোনিয়া  কন্নাটা ২০১৩  বচ্চন  অঞ্জলী  কন্নাটা ২০১৩  শ্রাবণী সুবরামন্য  বেন্নি  কন্নাটা  বিশেষ উপস্থিতিExclusive Shravani Subramanya . Sify.com (26 September 2013).২০১৩  গবর সিং   ভোজপুরি ২০১৪  শিবাকিনাগারা  পবিত্রা  কন্নাটা ২০১৪  অপুর্ব  অপুর্ব  কন্নাটা  নির্মাণাধীনParul bags film with Ravichandaran – Times Of India . The Times of India. (27 May 2013).  টৈলিভিশন  ২০০৯ – ভাগ্যবিধাতা – কালারস  ২০১১ – কমেডী কা মহা মুকাবিলা – স্টার প্লাস  পুরস্কার  ২০১৩: সুবর্ণা পুরস্কার - লাক্স গ্ল্যামার আইকন অব দ্যা ইয়ারParul Yadav is ‘Glamour Icon of the Year’ . Sify.com (15 May 2013).  ২০১৩: সাইমা পুরস্কার - শ্রেষ্ঠ নারী আত্মপ্রকাশকারী – গোবিন্দা নমহে (২০১২)  তথ্যসূত্র   বহিঃসংযোগ   অফিসিয়াল ওয়েবসাইট    বিষয়শ্রেণী:১৯৮২-এ জন্ম বিষয়শ্রেণী:জীবিত ব্যক্তি বিষয়শ্রেণী:ভারতীয় অভিনেত্রী বিষয়শ্রেণী:ভারতীয় টেলিভিশন অভিনেত্রী বিষয়শ্রেণী:ভারতীয় চলচ্চিত্র অভিনেত্রী বিষয়শ্রেণী:বেঙ্গালুরুর অভিনেত্রী বিষয়শ্রেণী:বেঙ্গালুরুর নারী মডেল বিষয়শ্রেণী:মুম্বইয়ের নারী মডেল‎ বিষয়শ্রেণী:দক্ষিণ ভারতীয় আন্তর্জাতিক চলচ্চিত্র পুরস্কার বিজয়ী বিষয়শ্রেণী:২১শ শতাব্দীর ভারতীয় অভিনেত্রী বিষয়শ্রেণী:কন্নড় চলচ্চিত্র অভিনেত্রী বিষয়শ্রেণী:তামিল চলচ্চিত্র অভিনেত্রী বিষয়শ্রেণী:হিন্দি টেলিভিশন অভিনেত্রী বিষয়শ্রেণী:মুম্বইয়ের অভিনেত্রী বিষয়শ্রেণী:মালয়ালম চলচ্চিত্র অভিনেত্রী বিষয়শ্রেণী:হিন্দি চলচ্চিত্র অভিনেত্রী বিষয়শ্রেণী:ফিল্মফেয়ার পুরস্কার দক্ষিণ বিজয়ী
কাজী শহীদুন নবী (কেএস নবী নামে পরিচিত) একজন বাংলাদেশী আইনজীবী যিনি ১৯৯৬ সাল থেকে ১৯৯৮ সাল পর্যন্ত বাংলাদেশের অ্যাটর্নি জেনারেল হিসাবে দায়িত্ব পালন করেছেন।   জন্ম ও প্রাথমিক জীবন  কাজী শহীদুন নবীর জন্ম তার গ্রামের বাড়ি মুন্সীগঞ্জ জেলার শ্রীনগর থানার ষোলঘর এলাকার কাজী বাড়িতে।   পেশা  কাজী শহীদুন নবীকে ১৯৬১ সালে লন্ডনের লিংকন ইন বারে থেকে ডেকে আনা হয়েছিল। তিনি ঢাকা সেন্ট্রাল ল' কলেজের অনুষদ হিসাবে দায়িত্ব পালন করেছিলেন। ১৯৬৫ সালের ৮ ফেব্রুয়ারি সুপ্রিম কোর্ট আইনজীবী সমিতির সদস্যপদ গ্রহণ করেন। ১৯৮৬ সালে তিনি বাংলাদেশ সুপ্রিম কোর্টে যোগ দেন।  ১৯৯৬ সালে সপ্তম জাতীয় সংসদ নির্বাচনে তিনি মুন্সীগঞ্জ -১ আসনে বাংলাদেশ আওয়ামী লীগের প্রার্থী ছিলেন এবং একিউএম বদরুদ্দোজা চৌধুরীর কাছে হেরেছিলেন। ১৯৯৬-১৯৯৮ সালে তিনি বাংলাদেশ বার কাউন্সিলের সভাপতির দায়িত্ব পালন করেন।   ১৯৯৯ সালে তিনি চলচ্চিত্র অভিনেতা সোহেল চৌধুরী হত্যার সাথে জড়িত, বিদেশে সরকারী গোপনতথ্য এবং দলিল সরবরাহ ও নারী পাচারের অভিযোগে বাংলাদেশী ব্যবসায়ী আজিজ মোহাম্মদ ভাই পুলিশ স্পেশাল ব্রাঞ্চ কর্তৃক গ্রেপ্তারের পরে তার আইনজীবী হিসাবে দায়িত্ব পালন করেছিলেন।   ব্যক্তিগত জীবন  কাজী শহীদুন নবী বাংলাদেশ জাতীয় সংসদের প্রাক্তন স্পিকার হুমায়ুন রশিদ চৌধুরীর কাজিনের ছেলে।  তার বড় ছেলে কাজী রেহান নবী।   মৃত্যু  ৮ জুলাই ২০১৮ সালে তিনি মারা যান। এরপর বনানী কবরস্থানে তাকে দাফন করা হয়। মৃত্যুকালে তার বয়স হয়েছিল ৭৮ বছর। তিনি দুই ছেলে ও এক মেয়েসহ অসংখ্য গুণগ্রাহী রেখে গেছেন।   তথ্যসূত্র   বিষয়শ্রেণী:বাংলাদেশ আওয়ামী লীগের রাজনীতিবিদ বিষয়শ্রেণী:বাংলাদেশী আইনজীবী বিষয়শ্রেণী:১৯৪০-এর দশকে জন্ম বিষয়শ্রেণী:জীবিত ব্যক্তি বিষয়শ্রেণী:২০১৮-এ মৃত্যু বিষয়শ্রেণী:২০শ শতাব্দীর বাংলাদেশী আইনজীবী বিষয়শ্রেণী:বাংলাদেশের অ্যাটর্নি জেনারেল
ক্রসফায়ার  হচ্ছে ১৯৪৭ সালে নির্মিত এক ধরনের  নোয়া চলচ্চিত্র ও নাটক যা  বিইহুদি-বিদ্বেষী থিম নিয়ে তৈরি করা হয়েছিলো।Variety film review; June 25, 1947, p. 8.Harrison's Reports film review; June 28, 1947, p. 102. সে বছরই জেন্টলম্যানের চুক্তির জন্য  সেরা শ্রেষ্ঠ চলচ্চিত্র বিভাগে একাডেমি পুরস্কার  অর্জন করে।  ছবিটি নির্মাণ করেছেন এডওয়ার্ড ড্যামট্রিক । তিনি ছবিটি পরিচালন করেন।  এবং চিত্রনাট্যকার  রিচার্ড ব্রুকস ১৯৪৫ উপন্যাস দ্য ব্রিক ফক্সহোলের উপর ভিত্তি ছবিটি তৈরি হয়েছে।  রবার্ট মিচাম, রবার্ট ইয়ং, রবার্ট রায়ান এবং গ্লোরিয়া গ্রেহেম এই চলচ্চিত্র অভিনেতা।  এ চলচ্চিত্রে অভিনয় করে শ্রেষ্ঠ পার্শ্ব অভিনেত্রী বিভাগে একাডেমি পুরস্কার রবার্ট রয়ান। এছাড়া এ চলচ্চিত্রে অভিনয় করে গ্লোরিয়া গ্রেহেম পাঁচটি অ্যাকাডেমি পুরস্কার মনোনয়ন পেয়েছেন।. সেরা ছবি হিসেবে এটি প্রথম বি মুভি তে মনোনয়ন পায় ।   অভিনয়    ক্যাপ্টেন হিসাবে রবার্ট ইয়াং । ফিনলে   রবার্ট মিচাম সিজ্ট। পিটার কিলি   মন্টগোমেরি হিসাবে রবার্ট রায়ান   গিনির ট্রেমাইন হিসাবে গ্লোরিয়া গ্রহেম   জনাব ট্রেমিন হিসাবে পল কেলি   জোসেফ স্যামুয়েলসের মতো স্যাম লেভেন   মেরি মিচেল হিসাবে জ্যাকলিন হোয়াইট   ফ্লয়েড ব owers হিসাবে স্টিভ Brodie   সিপিএল হিসাবে জর্জ কুপার। আর্থার মিচেল   বিল উইলিয়ামস হিসাবে রিচার্ড বেনেডিক্ট   ডিক হিসাবে টম কিন, গোয়েন্দা (রিচার্ড পাওয়ার হিসাবে)   লেয়ারের মতো উইলিয়াম ফিপস   হ্যারি হিসাবে লেক্স বার্কার   মিস লুইস হিসাবে মার্লো ডুইয়ার   কেনিথ ম্যাকডোনাল্ড মেজর হিসাবে   প্রযোজনা    প্রিমিয়ার এবং মার্কিন সামরিক  নোট  মার্কিন সেনা শুধুমাত্র মার্কিন যুক্তরাষ্ট্রের বাইরের এ ফিল্ম দেখিয়েছে। মার্কিন নৌবাহিনী সব সময়ে ফিল্ম প্রদর্শন করবে না।   রিসেপশন    পুরস্কার  বিজয়ী   কান ফিল্ম ফেস্টিভাল : অ্যাওয়ার্ড, বেস্ট সোশ্যাল ফিল্ম ( প্রিক্স ডু মিলিলুর ফিল্ম সোশ্যাল ); 1947   এডগার অ্যালান পো অ্যাওয়ার্ডস : এডগার; বেস্ট মোশন পিকচার, জন প্যাকসটন (চিত্রনাট্যকার), রিচার্ড ব্রুকস (লেখক), ডোরে শারি (প্রযোজক), অ্যাড্রিয়ান স্কট (সহযোগী প্রযোজক) এবং এডওয়ার্ড ডমিট্রিঙ্ক (পরিচালক); 1948  মনোনয়ন, ২০ তম একাডেমী অ্যাওয়ার্ডস   সেরা ছবি - অ্যাড্রিয়ান স্কট, প্রযোজক   সেরা পরিচালক - এডওয়ার্ড ড্যামিতিক   সেরা সহায়ক অভিনেতা - রবার্ট রায়ান   সেরা সহায়ক অভিনেত্রী - গ্লোরিয়া গ্রাহেম   সেরা লেখা, অ্যাডাপটেড স্ক্রিনপ্লে - জন প্যাকসটন  অন্যান্য মনোনয়ন   ব্রিটিশ একাডেমী অফ ফিল্ম অ্যান্ড টেলিভিশন আর্টস : BAFTA ফিল্ম অ্যাওয়ার্ড, কোনও উৎস থেকে সেরা চলচ্চিত্র, মার্কিন যুক্তরাষ্ট্র; 1949   তথ্যসূত্র    বহিঃসংযোগ                         গোলাগুলিবিনিময়  গ্লেন এরিকসন দ্বারা ডিভিডি সাভান্টের পর্যালোচনা     বিষয়শ্রেণী:আরকেও পিকচার্সের চলচ্চিত্র বিষয়শ্রেণী:মার্কিন উপন্যাস অবলম্বনে চলচ্চিত্র বিষয়শ্রেণী:পুলিশ গোয়েন্দা চলচ্চিত্র বিষয়শ্রেণী:ইংরেজি ভাষার চলচ্চিত্র বিষয়শ্রেণী:এদ্‌গার পুরস্কার বিজয়ী বিষয়শ্রেণী:গোয়েন্দা চলচ্চিত্র বিষয়শ্রেণী:মার্কিন সাদাকালো চলচ্চিত্র বিষয়শ্রেণী:মার্কিন চলচ্চিত্র বিষয়শ্রেণী:১৯৪৭-এর চলচ্চিত্র বিষয়শ্রেণী:অপর্যালোচিত অনুবাদসহ পাতা বিষয়শ্রেণী:পাল্ম দর বিজয়ী বিষয়শ্রেণী:মার্কিন পুলিশ গোয়েন্দা চলচ্চিত্র বিষয়শ্রেণী:মার্কিন অপরাধ নাট্য চলচ্চিত্র বিষয়শ্রেণী:ওয়াশিংটন, ডি.সি.র পটভূমিতে চলচ্চিত্র বিষয়শ্রেণী:মার্কিন গোয়েন্দা চলচ্চিত্র বিষয়শ্রেণী:১৯৪০-এর দশকের ইংরেজি ভাষার চলচ্চিত্র বিষয়শ্রেণী:নোয়ার চলচ্চিত্র বিষয়শ্রেণী:১৯৪০-এর দশকের মার্কিন চলচ্চিত্র
নিচের আলোচনাটি নিম্নলিখিত নিবন্ধের অপসারণ প্রস্তাবনার একটি হালনাগাদকৃত বিতর্ক। অনুগ্রহপূর্বক এটি পরিবর্তন করবেন না। নতুন কোনো মন্তব্য বা আলোচনা উপযুক্ত পাতায় করা উচিত (যেমন অপসারিত না হলে নিবন্ধের আলাপ পাতায় বা অপসারিত হলে অপসারণ পর্যালোচনার পাতায়)।  ফলাফল ছিল: রেখে দেয়া হল। আঞ্চলিক মিডিয়া - যা সচল ও নির্দিষ্ট ‌এলাকার জনগোষ্ঠীর মধ্যে জনপ্রিয় তা রাখা হয়। Ashiq Shawon (আলাপ) ১১:৪১, ২৯ সেপ্টেম্বর ২০২১ (ইউটিসি) নিউজ ভ্যানগার্ড   – (অপসারণের প্রস্তাবনা দেখুনলগ দেখুন) () এক লাইনের নিবন্ধ। গুরুত্ব ব্যাখ্যা করার মত যথেষ্ট লেখা নেই। –ধর্মমন্ত্রী (আলাপ) ১৭:০৩, ১৫ সেপ্টেম্বর ২০২১ (ইউটিসি)    নিবন্ধটি কেন রাখা হবে, তা নিবন্ধের একটিমাত্র লাইনেই লেখা রয়েছে। যেহেতু ইংরেজি থেকে অনূদিত নিবন্ধ, এবং ইংরেজি নিবন্ধেও এর বেশি কিছু লেখা নেই, আমার পক্ষে এর চেয়ে বেশি লেখা সম্ভব নয়। যদি আপনার পক্ষে সম্ভব হয়, তাহলে অযথা অপসারণের ট্যাগ না বসিয়ে নিবন্ধটি সম্প্রসারণে উদ্যোগী হোন। আপনাকে আন্তরিক ধন্যবাদ। — Meghmollar2017 • আলাপ • ০৩:৫৫, ১৬ সেপ্টেম্বর ২০২১ (ইউটিসি)  আমার মনে হয় রাখা যায়। উইকিপিডিয়া:উল্লেখযোগ্যতা (মিডিয়া) অনুসারে, একটা বড় অঞ্চল জুড়ে মৌলিক অনুষ্ঠান প্রচার করে এই জাতীয় টিভি চ্যানেল রাখা যায়। আমি কিছু লাইন যোগ করেছি। তবে তাদের সম্প্রচারিত অনুষ্ঠানমালা যোগ করা গেলে ভালো হত। --আফতাবুজ্জামান (আলাপ) ২১:৫২, ১৯ সেপ্টেম্বর ২০২১ (ইউটিসি)   ''উপরের আলোচনাটি নিবন্ধের অপসারণ প্রস্তাবনার একটি হালনাগাদকৃত বিতর্ক। অনুগ্রহপূর্বক এটি পরিবর্তন করবেন না। নতুন কোনো মন্তব্য বা আলোচনা উপযুক্ত পাতায় করা উচিত (যেমন অপসারিত না হলে নিবন্ধের আলাপ পাতায় বা অপসারিত হলে অপসারণ পর্যালোচনার পাতায়)।
সিংহরাজ সংরক্ষিত বন হলো শ্রীলঙ্কায় অবস্থিত একটি জাতীয় উদ্যান এবং জীববৈচিত্র্যপূর্ণ স্থান। এই বন আন্তর্জাতিকভাবে গুরুত্বপূর্ণ এবং ইউনেস্কো কর্তৃক বিশ্ব ঐতিহ্যবাহী স্থানরূপে স্বীকৃত।  ইন্টারন্যাশনাল ইউনিয়ন ফর কনজারভেশন অব নেচার (আইইউসিএন) অনুযায়ী, সিংহরাজ দেশের প্রাথমিক গ্রীষ্মকালীন রেইন ফরেস্টের মধ্যে শেষ টেকসই বন। এই বনের, ৬০%-এর বেশি বৃক্ষ সম্পূর্ণ স্থানীয় এবং বেশিরভাগই দুর্লভ বলে বিবেচনা করা হয়।  এই পার্বত্য ও অদূষিত রেইন ফরেস্টটির দুর্লভ জীববৈচিত্র্যকে ব্যবসা-বাণিজ্যের হাত থেকে বাঁচানোর জন্য, একে ১৯৭৮ সালে বিশ্ব জীবমন্ডল সংরক্ষণ স্বীকৃতি ও ১৯৮৮ সালে বিশ্ব ঐতিহ্যবাহী স্থান এর স্বীকৃতি দেওয়া হয়। সংরক্ষিত বনটির নামের অর্থ লায়ন কিংডম(সিংহের রাজ্য)।  বনটি পূর্ব থেকে পশ্চিম দিকে মাত্র ২১ কি.মি (১৩‌ মাইল) এবং উত্তর থেকে দক্ষিণ দিকে মাত্র ৭ কি.মি (৪.৩ মাইল) লম্বা। কিন্তু,জায়গাটি স্থানিকতা প্রজাতির উদ্ভিদ, উভচর প্রাণী, কীটপতঙ্গ, সরীসৃপ, পাখি জন্য স্বর্গস্বরূপ।  ঘন সবুজ উদ্ভিদের কারণে, বন্যপ্রাণীকে শুকনো-স্থানের ইয়ালা জাতীয় উদ্যানের মতো এত সহজে দেখা যায় না। এখানে, প্রায় ৩টি হাতি এবং ১৫ বা তার বেশি চিতাবাঘ আছে। এখানকার, সবচেয়ে সাধারণ ও বড় স্তন্যপায়ী প্রাণী হলো স্থানীয় বেগুণী মুখী বানর।  এখানকার, পাখিরা ভীতিহীন ভীমরাজ ও উচ্চ-শব্দকারী কমলা-ব্যবলার পাখির নেতৃত্বের সাথে মিশ্রিত পাখির ঝাঁকে বসবাস করে। শ্রীলঙ্কার ২৬টি স্থানীয় পাখি প্রজাতির মধ্যে, ২০টি রেইন ফরেস্ট প্রজাতি এখানে বসবাস করে যাদের মধ্যে লালমুখো মালকোহা,সবুজ-কউকাল এবং শ্রীলঙ্কান নীল দোয়েল।  সরীসৃপ শ্রেণির অন্তর্ভুক্ত হলো স্থানীয় সবুজ পিট ভাইপার এবং কুঁঁজো-নাকওয়ালা ভাইপার। এছাড়াও, এখানে উভচর প্রাণীর বিশাল বৈচিত্র্য, বিশেষত বৃক্ষের ব্যাঙ আছে। অমেরুদন্ডী প্রাণীর মধ্যে আছে স্থানীয় সোনাল, প্রজাপতি ও জোঁক।   সামাজিক সংহতি  সংরক্ষিত বনটি সীমান্তবর্তী বারোটির বেশি গ্রামের স্থানীয় লোকজন এর সাথে সুসংহত অবস্থায় আছে। উত্তর দিকে বড় প্রদেশ থাকায়, উত্তর দিকে অপেক্ষা দক্ষিণ দিকে বেশি গ্রাম আছে। স্থানীয়রা এখান থেকে ভেষজ ঔষধ, ভোজ্য ফল, বাদাম, মাশরুম এবং অ-কাষ্ঠল বন্য পণ্য (যেমন-মধু, মিষ্টি রসজাতীয় যা স্থানীয় ক্যারিওটা গণের পাম প্রজাতির বৃক্ষ থেকে সংগ্রহ করা হয়) সংগ্রহ করে। বৃক্ষ রসকে পরবর্তীতে গুড়ে, একধরনের স্থানীয় ভিনেগার, রূপান্তর করে। স্থানীয়রা অবসর সময়ে যখন কৃষিকাজে ব্যস্ত থাকে না,তখন তারা উপর্যুক্ত পণ্যগুলো আনার জন্য বনে যায়। পাশাপাশি, বনের চারপাশে বসবাসরত সকল মানুষের পানির উৎস হলো বনের ভেতর অবস্থিত ঝর্নার স্ফটিক বিশুদ্ধ পানি। প্রজন্ম ধরে, স্থানীয় জনগণেরা বনটির উত্তর থেকে দক্ষিণে লম্বা যাত্রার মাধ্যমে আদমের পাহাড়ে বার্ষিক তীর্থযাত্রায় যায়।   ছবির সংগ্রহ   তথ্যসূত্র  বিষয়শ্রেণী:শ্রীলঙ্কার বিশ্ব ঐতিহ্যবাহী স্থান
দমদম মেট্রো স্টেশন কলকাতা মেট্রোর একটি স্টেশন। এটি দমদম রেল স্টেশনের ঠিক পাশেই অবস্থিত এবং সেই সূত্রে ভারতীয় রেল পরিবেষেবার সঙ্গে যুক্ত। ১৯৮৪ সালের ১২ নভেম্বর এই স্টেশনটি চালু হয়। এটি উড়াল পথে অবস্থিত। দমদম মেট্রো স্টেশনটি ২০১৩ সাল পর্যন্ত কলকাতা মেট্রোর লাইন ১-এর উত্তর টার্মিনালের কাজ করেছে।   স্টেশন   গঠন  দমদম মেট্রো স্টেশন কলকাতা মেট্রোর উড়াল পথে অবস্থিত ।   বিন্যাস  জিরাস্তার স্তরপ্রস্থান / প্রবেশএল১মধ্যবর্তী তলাভাড়া নিয়ন্ত্রণ, স্টেশন এজেন্ট, মেট্রো কার্ড ভেন্ডিং মেশিন, ক্রসওভারএল২পার্শ্ব প্ল্যাটফর্ম দরজা বাম দিকে খুলবে দক্ষিণদিকে যাত্রারত</span>→ কবি সুভাষের→দিকে  →</small> উত্তরদিকগামী</span> → ← নোয়াপাড়ার← দিকে ←<small>পার্শ্ব প্ল্যাটফর্ম দরজা বাম দিকে খুলবে এল২   সুবিধাসমূহ  এটিএম উপলব্ধ   আরও দেখুন   কলকাতা মেট্রোর স্টেশনগুলির তালিকা   তথ্যসূত্র   বিষয়শ্রেণী:কলকাতা মেট্রোর স্টেশন বিষয়শ্রেণী:উত্তর চব্বিশ পরগনা জেলার রেলওয়ে স্টেশন বিষয়শ্রেণী:১৯৮৪-এ চালু রেলওয়ে স্টেশন
(ভিডিও দেখার জন্য ক্লিপ চালান বোতামে ক্লিক করুন। যদি ভিডিও না দেখা যায়, তাহলে "মেনু" তে ক্লিক করে অন্য ভিডিও প্লেয়ার নির্বাচন করুন।)alt= মুসলমানের পছন্দ দাওয়াত নাকি ধ্বংসযজ্জ্ব ?(প্রশ্নোত্তর পর্ব)- ডাঃ জাকির নায়েক এর ভিডিও|center|thumb|676x676px|মুসলমানের পছন্দ দাওয়াত নাকি ধ্বংসযজ্জ্ব ?(প্রশ্নোত্তর পর্ব)- ডাঃ জাকির নায়েক এর ভিডিওইসলাম  বিষয়ক আরও ভিডিওর জন্য এখানে খুঁজুন :: Category:Islam, Category:Abrahamic_religions
thumb|মেথিসিলিন-সহিষ্ণু স্ট্যাফাইলোকক্কাস অরিয়াস (এমআরএসএ)-এর একটি রঙিন ইলেকট্রন আণুবীক্ষণিক চিত্র। বৃহৎ ব্যাপ্তির ব্যাকটেরিয়া নিরোধক ঔষধগুলি সাধারণত এই ব্যাকটেরিয়াকে লক্ষ্য করে কাজ করে। বৃহৎ ব্যাপ্তির ব্যাকটেরিয়া নিরোধক ঔষধ () বলতে এক ধরনের ব্যাকটেরিয়া নিরোধক ঔষধকে (অ্যান্টিবায়োটিক) বোঝায়, যেগুলি সাধারণত গ্রাম-ধনাত্মক ও গ্রাম-ঋণাত্মক - এই দুই প্রধান দলের ব্যাকটেরিয়া দলের উপরে কাজ করে থাকে। এছাড়া একটি বৃহৎ পরিসীমার মধ্যে অন্তর্গত বহু বিভিন্ন  রোগ-সৃষ্টিকারী ব্যাকটেরিয়ার বিরুদ্ধে কাজ করে এরকম যেকোনও ব্যাকটেরিয়া নিরোধক ঔষধকেও বৃহৎ ব্যাপ্তির ব্যাকটেরিয়া নিরোধক ঔষধ ডাকা হয়ে থাকে। যখন সন্দেহ করা হয় যে কোনও ব্যাকটেরিয়াঘটিত রোগের সংক্রমণ হয়েছে, কিন্তু কোন্‌ দলের ব্যাকটেরিয়ার কারণে তা ঘটেছে, সেটি অজানা থাকে, তখন এই ঔষধগুলিকে ব্যবহার করা হয় (অভিজ্ঞতাভিত্তিক চিকিৎসা)। অথবা একাধিক দলের ব্যাকটেরিয়ার কারণে সংক্রমণ হয়েছে সন্দেহ হলেও এই ঔষধগুলি ব্যবহার করা হয়। এর বিপরীতে ক্ষুদ্র ব্যাপ্তির ব্যাকটেরিয়া নিরোধক ঔষধগুলি শুধুমাত্র নির্দিষ্ট একটি দলের ব্যাকটেরিয়ার উপরে কার্যকরী হয়ে থাকে। বৃহৎ ব্যাপ্তির ব্যাকটেরিয়া নিরোধক ঔষধগুলি শক্তিশালী হলেও এগুলি দেহের স্থানীয়, স্বাভাবিক ব্যাকটেরিয়াগুলির জন্য বিশেষভাবে ঝুঁকিপূর্ণ হতে পারে এবং জীবাণু নিরোধক সহিষ্ণুতার জন্ম দিতে পারে। বৃহৎ ব্যাপ্তির ব্যাকটেরিয়া নিরোধক ঔষধের একটি বহুল ব্যবহৃত উদাহরণ হল অ্যাম্পিসিলিন।   উদাহরণ  মানবদেহের জন্য:  ডক্সিসাইক্লিন  মিনোসাইক্লিন  অ্যামিনোগ্লাইকোসাইডস (স্ট্রেপটোমাইসিন ব্যতীত)  অ্যাম্পিসিলিন  অ্যামক্সিসিলিন (অগমেন্টিন বা ক্ল্যাভুলানিক অ্যাসিড)  অ্যাজিথ্রোমাইসিন  কার্বাপেনেমস (যেমন, ইমিপেনেম)  পিপেরাসিলিন  কুইনোলোন (যেমন, সিপ্রোফ্লক্সাসিন)  টেট্রাসাইক্লিন অ্যান্টিবায়োটিক (সেয়ারসাইক্লিন ব্যতীত)  ক্লোরামফেনিকল  টিসার্সিলিন  সালফামেথোক্সাজোল (ব্যাক্ট্রিম)  ওফ্লক্সাসিন  তথ্যসূত্র   আরও দেখুন   বৃহৎ ব্যাপ্তির ভাইরাস নিরোধক ঔষধ (Broad-spectrum antiviral drug)  বৃহৎ ব্যাপ্তির নিরাময়মূলক ঔষধ (Broad-spectrum therapeutic)  বিষয়শ্রেণী:ব্যাকটেরিয়া নিরোধক বিষয়শ্রেণী:অ্যান্টিবায়োটিক
শার্লে মার্ক এস. ডে কেটেলারে (; জন্ম: ১০ মার্চ ২০০১; শার্লে ডে কেটেলারে নামে সুপরিচিত) হলেন একজন বেলজীয় পেশাদার ফুটবল খেলোয়াড়। তিনি বর্তমানে ইতালির পেশাদার ফুটবল লিগের শীর্ষ স্তর সেরিয়ে আ-এর ক্লাব এসি মিলান এবং বেলজিয়াম জাতীয় দলের হয়ে মধ্যমাঠের খেলোয়াড় হিসেবে খেলেন। তিনি মূলত আক্রমণাত্মক মধ্যমাঠের খেলোয়াড় হিসেবে খেললেও মাঝেমধ্যে ডান পার্শ্বীয় আক্রমণভাগের খেলোয়াড় এবং কেন্দ্রীয় আক্রমণভাগের খেলোয়াড় হিসেবে খেলেন।  ২০১৭ সালে, ডে কেটেলারে বেলজিয়াম অনূর্ধ্ব-১৬ দলের হয়ে বেলজিয়ামের বয়সভিত্তিক পর্যায়ে অভিষেক করেছিলেন। প্রায় ৪ বছর যাবত বেলজিয়ামের বয়সভিত্তিক দলের হয়ে খেলার পর, তিনি ২০২০ সালে বেলজিয়ামের হয়ে আন্তর্জাতিক পর্যায়ে অভিষেক করেছেন; বেলজিয়ামের জার্সি গায়ে তিনি এপর্যন্ত ১২ ম্যাচে ১টি গোল করেছেন।  প্রারম্ভিক জীবন শার্লে ডে কেটেলারে ২০০১ সালের ১০ই মার্চ তারিখে বেলজিয়ামের ব্রুজসে জন্মগ্রহণ করেছেন এবং সেখানেই তার শৈশব অতিবাহিত করেছেন।  আন্তর্জাতিক ফুটবল ডে কেটেলারে বেলজিয়াম অনূর্ধ্ব-১৬, বেলজিয়াম অনূর্ধ্ব-১৭, বেলজিয়াম অনূর্ধ্ব-১৯ এবং বেলজিয়াম অনূর্ধ্ব-২১ দলের হয়ে খেলার মাধ্যমে বেলজিয়ামের প্রতিনিধিত্ব করেছেন। তিনি ২০২৩ উয়েফা ইউরোপীয় অনূর্ধ্ব-২১ চ্যাম্পিয়নশিপের জন্য ২০২৩ সালের জুন মাসে প্রকাশিত ২৩ সদস্যের বেলজিয়াম অনূর্ধ্ব-২১ দলে স্থান পেয়েছেন।  ২০২০ সালের ১১ই নভেম্বর তারিখে, ১৯ বছর, ৮ মাস ও ১ দিন বয়সে, বাম পায়ে ফুটবল খেলায় পারদর্শী ডে কেটেলারে সুইজারল্যান্ডের বিরুদ্ধে অনুষ্ঠিত প্রীতি ম্যাচে অংশগ্রহণ করার মাধ্যমে আন্তর্জাতিক ফুটবলে বেলজিয়ামের হয়ে অভিষেক করেছেন। উক্ত ম্যাচের ৯১তম মিনিটে আক্রমণভাগের খেলোয়াড় তোরগান আজারের বদলি খেলোয়াড় হিসেবে তিনি মাঠে প্রবেশ করেছিলেন; ম্যাচে তিনি ১৪ নম্বর জার্সি পরিধান করে আক্রমণাত্মক মধ্যমাঠের খেলোয়াড় হিসেবে খেলেছিলেন। ম্যাচটি বেলজিয়াম ২–১ গোলের ব্যবধানে জয়লাভ করেছিল। বেলজিয়ামের হয়ে অভিষেকের বছরে ডে কেটেলারে সর্বমোট ১ ম্যাচে অংশগ্রহণ করেছেন।  পরিসংখ্যান আন্তর্জাতিক   দল  সাল  ম্যাচ  গোল বেলজিয়াম  ২০২০  ১  ০ ২০২১  ৩  ১ ২০২২  ৭  ০ ২০২৩  ১  ০ সর্বমোট  ১২  ১  তথ্যসূত্র  বহিঃসংযোগ                     বিষয়শ্রেণী:২০০১-এ জন্ম বিষয়শ্রেণী:জীবিত ব্যক্তি বিষয়শ্রেণী:ক্লাব ব্রুজের খেলোয়াড় বিষয়শ্রেণী:বেলজিয়ামের আন্তর্জাতিক ফুটবলার বিষয়শ্রেণী:বেলজীয় পুরুষ ফুটবলার বিষয়শ্রেণী:এসি মিলানের খেলোয়াড় বিষয়শ্রেণী:বেলজিয়ামের অনূর্ধ্ব-২১ আন্তর্জাতিক ফুটবলার বিষয়শ্রেণী:বেলজীয় প্রো লিগের খেলোয়াড় বিষয়শ্রেণী:ফুটবল মধ্যমাঠের খেলোয়াড় বিষয়শ্রেণী:ইতালিতে প্রবাসী ফুটবলার বিষয়শ্রেণী:বেলজিয়ামের আন্তর্জাতিক যুব ফুটবলার বিষয়শ্রেণী:বেলজীয় প্রবাসী পুরুষ ফুটবলার বিষয়শ্রেণী:সেরিয়ে আ-এর খেলোয়াড় বিষয়শ্রেণী:২০২২ ফিফা বিশ্বকাপের খেলোয়াড় বিষয়শ্রেণী:উয়েফা ইউরো ২০২৪-এর খেলোয়াড় বিষয়শ্রেণী:উয়েফা ইউরোপা লিগ বিজয়ী খেলোয়াড় বিষয়শ্রেণী:পুরুষ ফুটবল মধ্যমাঠের খেলোয়াড় বিষয়শ্রেণী:আতালান্তা বেরগামাস্কা কালচোর খেলোয়াড়